**NUORTEN AUDITOINTIKRITEERIT**

|  |  |  |  |  |
| --- | --- | --- | --- | --- |
| **KRITEERI** | **1 heikko / puutteellinen** | **2 välttävä** | **3 hyvä** | **4 erinomainen** |
| **1. Ohjaajien toiminta** | Ohjaajat ovat välinpitämättömiä ja epäsosiaalisia.  Heitä ei kiinnosta nuorten asiat, eivätkä he huomioi nuoria.  He puhuvat tai käyttäytyvät epäasiallisesti. | Ohjaajat keskustelevat ja viettävät aikaa jonkin verran nuorten kanssa. He pitävät jonkinlaista kuria, mutta eivät kohtele nuoria tasavertaisesti. | Ohjaajat ovat huumorintajuisia ja luotettavia. He ovat kiinnostuneita nuorten asioista. He ovat myös hauskoja ja ottavat nuoret huomioon. | Ohjaajat lähtevät mukaan nuorten juttuihin. He ovat rentoja, mutta osaa myös pitää kuria. He kuuntelevat nuoria ja juttelevat ja kyselevät nuorilta. He ovat positiivisia. |
| **2. Ilmapiiri** | Talolla esiintyy kiusaamista, rasismia tai syrjintää  Ohjaajien ja nuorten väliset suhteet ovat huonot eivätkä nuoretkaan tule toimeen keskenään  Uusia kävijöitä ei huomioida.  Varastelua ja tavaroiden rikkomista esiintyy toistuvasti.  Talolla on meluisaa. | Talolla tullaan toimeen melkein kaikkien kanssa, mutta pientä riitaa/syrjintää esiintyy.  Muista puhutaan joskus selän takana.  Sääntöjä laiminlyödään välillä.  Varastelua ja tavaroiden rikkomista esiintyy toisinaan. | Talolla kaikki tulevat jotenkuten toimeen keskenään.  Kaikki talolla kävijät hyväksytään ja otetaan huomioon.  Mahdolliseen kiusaamiseen puututaan välittömästi.  Talolla on harvoin meluisaa.  Varastelua ja tavaroiden rikkomista esiintyy harvoin. | Talolla kaikki tulevat hyvin toimeen keskenään  Asioita tehdään yhdessä ja  autetaan muita.  Uudet kävijät otetaan avosylin vastaan  Ketään ei kiusata.  Noudatetaan sääntöjä.  Ei rikota paikkoja eikä varastella. |
| **3. Välineet ja kalusteet** | Kalusteet ja välineet ovat vanhoja ja rikkinäisiä ja epämukavia.  Uusia kalusteita ja välineitä ei hankita rikkoutuneiden tilalle. | Kalusteet ja välineet ovat käyttökelpoisia, mutta vanhoja.  Uusia hankitaan harvoin eikä nuorten mielipidettä kysytä hankintoja tehtäessä. | Kalusteet ja välineet ovat ehjiä, mukavia ja käyttökelpoisia.  Uusia hankitaan säännöllisesti ja nuorten toiveita kuullaan hankintoja tehtäessä. | Kalusteet ja välineet ovat uusia, ehjiä, mukavia ja käyttökelpoisia.  Välineet ovat hyvässä kunnossa ja niitä on riittävästi. Välineitä uusitaan säännöllisesti ja nuoret ovat mukana hankintoja tehtäessä. |
| **4. Tiedotus ja sosiaalinen media** | Talolla ei ole ollenkaan nettisivuja eikä sosiaalisessa mediassa tiedoteta nuorisotalon tapahtumista eikä aukioloajoista mitään. | Nuorisotalolla on käytössä jotain sosiaalisenmedian kanavia mutta niitä ei käytetä tarpeeksi aktiivisesti. | Talolla on käytössä useita sosiaalisenmedian kanavia ja niissä ollaan melko aktiivisia. Asioista tiedotetaan yleensä ajoissa. | Nuorisotalolla on omat hyvät nettisivut ja sosiaalisessa mediassa on useita tiedotus kanavia joita päivitetään todella usein. Tiedotus on asiallista ja selkeää. |